**Napíšte si poznámky do zošita z rámčeka**

**Rozhlasová hra**

Je to dramatický žáner. Jej základom je **dialóg** a **monológ.** Je to auditívne umenie (na počúvanie)

- Obraznosť jazykových prvkov umocňujú **zvukové prostriedky reči** (melódia vety, dôraz, tempo reči, pauza, sila hlasu) a **zvukové efekty** (šum, praskanie, dupot koní, vŕzganie dverí..)

- Rozhlasová hra môže byť pôvodná, alebo napísaná podľa literárnej predlohy

- Rozhlasový scenár obsahuje všetky inštrukcie priamo v texte.

**Prečítajte si trochu histórie rozhlasu. Nepíšte to! Je to len zaujímavá informácia na doplnenie poznatkov o vývoji rozhlasu.**

Vynájdenie rádia

Prvý rádiový signál vyslal v roku 1866 **Mahlon Loomis** z Washingtonu. Podarilo sa mu odvysielať správy na vzdialenosť dvadsať kilometrov a v roku 1872 vztýčil prvý pár rádiových stožiarov. Podobnými pokusmi sa zaoberal i rad dalších, z nich napr. **Heinrich Hertz** dokázal, že elektromagnetické vlny sa môžu pohybovať rychlosťou svetla. S týmto poznatkom súvisí aj iné pomenovanie pre tieto vlny - rádiové - lebo radiácia znamená "žiarenie". Od roku 1894 potom v tejto oblasti experimentoval dvadsaťjedenročný elektroinžinier **Guglielmo Marconi**, napol Brit a napol Talian. Za rok už odvysielal rádiové vlny z vysielača umiestňeného na jednej strane kopca do prijímača, ktorý nebol na dohľad. Stalo sa tak v Taliansku neďaleko Bolone. Talianska vláda o jeho vynález nejavila záujem, a tak sa Marconi obrátil s prosbou o pomoc na Britov. Na rozdiel od britskej vlády prejavila záujem pošta a tak v roku 1897 Marconi a jeho britskí príbuzní založili spoločnosť *Wireless Telegraph and Signal Company*, ktorá v roku 1900 zmenila svoje meno na *Marconi Wireless Telegraph Company*. Spoločnosť sa sústredila na inštaláciu rádiových prístrojov do lodí. 12. decembra 1901 sa uskutočnil prvý transatlantický rádiový prenos, keď Marconi odvysielal zo svojej rádiovej stanice v Poldhu Point (v Cornwalle) morseovou abecedou hlášku S (tri bodky) a signál bol zachytený až na Newfoundlande.

Do tej doby sa všetky rádiové prenosy uskutočňovali prostredníctvom morseovej abecedy. V roku 1906 však prebehlo prvé rádiové vysielanie s použitím mikrofónu. Jeho aktérom bol **Reginald Aubrey** z Brant Rock v Massachusetts.

Prvé pravidelné rádiové prenosy začala pokusne prevádzkovať v roku 1907 spoločnosť *Lee de Forest Radio Telephone Company* v New Yorku**. Prvý program zložený z hudby na gramofónových platniach odvysielal v roku 1907 Thomas Clark** z Detriotu, aby pobavil posádky parníkov na Veľkých jazerách.

BBC po prvý krát vysielala 14. novembra 1922 o 6. hodine popoludní. Vysielanie tvorilo iba spravodajstvo. V tej dobe skratka BBC ešte znamenala *British Broadcasting Company*, až neskôr sa jej názov zmenil na *British Broadcasting Corporation*.

Prvé verejné vysielanie sa uskutočnilo v roku 1906 v USA, ale najstaršia rozhlasová stanica KDKA začala pravidelne vysielať v Pittsburghu v roku 1920, v Európe anglická BBC v roku 1922. Medzi prvými v Európe bolo aj Československo, kde začala pravidelne vysielať pražská stanica *Radiojurnal v máji 1923.*

Na Slovensku začala pravidelne vysielať **Bratislava 3. augusta 1926**. Vysielalo sa zo štúdia zriadeného provizórne v tzv. Vládnej budove na Vajanského nábreží. Vysielačka bola umiestnená na streche Policajného riaditeľstva na Špitálskej ulici v budove nazývanej U dvoch levov. Na jar 1927 [17. apríla] začala pravidelnú činnosť vysielacia stanica v Košiciach - Haniske. V Bratislave neskôr pre rozhlasové štúdio postavili samostatnú budovu na Jakubovom námestí, prvú na európskom kontinente vyprojektovanú špeciálne pre potreby rozhlasu.